Publication: Magyar Közlöny
Issue: MK-2006-79 (Year: 2006, Number: 79)
Era: 2004-2010
Section: követelmények kiadásáról szóló 64/1994. (XII. 15.) FM rendelet mellékletében, továbbá az 5/2006.
Paragraph Index: 86

(3) Modulok, moduláris projekt alapú tanulási útmutató Bevezetés A szakképzést előkészítő évfolyam programja kompetencia alapú képzés. Ez azt jelenti, hogy a tanulóknak a képzés végén nem tantárgyakból, illetve ismeretekről kell számot adniuk, hanem meghatározott kompetenciákkal kell rendelkezniük. A kompetenciák igazodnak a szakmacsoportos felosztáshoz, ezért a kompetenciák szakmacsoportonként bizonyos mértékben eltérnek egymástól. A szakmacsoportonként meghatározott kompetenciák modulokba rendeződnek. A modulokból épülnek fel a képzési szakaszok. A program négy képzési szakaszokból áll:  Alapkészségek fejlesztése  Szocializáció  Pályaorientáció  Szakmai alapozás A szakképzést előkészítő évfolyam programja egyúttal projekt alapú képzés is, amely azt jelenti, hogy a tanulók a kompetenciákat alapvetően a projektmódszer révén sajátítják el. I. Modulok A modulok megnevezése szakmacsoportonként egységes, tartalmuk a szakmacsoportok sajátosságainak megfelelően tér el egymástól. A modulok kapcsolódási pontjait, illetve időrendi sorrendjét a szakmacsoportonkénti modultérkép határozza meg. A modultérkép tartalmazza továbbá a belépési feltételeket is, amelyek a következők:  Be nem fejezett általános iskolai tanulmányok esetén az adott évben a 15. életév betöltése  Alapfokú iskolai végzettség esetén betöltött 16. életév  Alapfokú iskolai végzettség, ám be nem töltött 16. életév esetén a továbbtanulási, pályaválasztási tanácsadó javaslata 2006/79/II. szám A modultérkép tartalmazza szakképzést előkészítő évfolyam programjának fő célkitűzését, a tanuló szakképzési évfolyamra történő belépését is. II. Moduláris projekt alapú tanulási útmutató A Moduláris projekt alapú tanulási útmutató tartalmazza a tanulási folyamathoz a tanuló számára szükséges valamennyi információt. Így tartalmazza különösen  A kapcsolódó modulok megnevezését  A mérendő és a fejlesztendő/kapcsolódó kompetenciák megnevezését  Az előfeltételek meghatározását  A részletes projektmunkatervet  A tanulási projektleírást  Az információs lapot  Az önellenőrzési feladatot  Az önellenőrzési feladat megoldókulcsát  A teljesítménymérés szempontjait A Moduláris projekt alapú tanulási útmutató projektenként készül, figyelembe véve az adott szakmacsoport jellegzetességeit. Minden szakmacsoportban annyi projekt, illetve ennek megfelelően Moduláris projekt alapú tanulási útmutató áll rendelkezésre, amennyi a szakképzést előkészítő évfolyam egyéves (tíz hónapos) képzési idejét lefedi. A Moduláris projekt alapú tanulási útmutató az alábbi részekből épül fel:

Source: https://magyarkozlony.hu/hivatalos-lapok/6ee7bd62e86a446d7940919d6d4ff5c15b5210d8/dokumentumok/11e93c1791c61dc307ffb657dc6e49b3837e3376/letoltes